CELEX: 22005A0618(01)
Language: mt
Date: 2005-06-09 00:00:00
Title: Ftehim Bejn L-Unjoni Ewropea u r-Repubblika Arġentina dwar il-parteċipazzjoni tar-Repubblika Arġentina fl-operazzjoni militari ta’ l-Unjoni Ewropea ta’ mmaniġġar ta’ kriżijiet fil-Bosnja u Ħerzegovina (Operazzjoni Althea)

Avviż Legali Importanti

|

22005A0618(01)

Ftehim Bejn L-Unjoni Ewropea u r-Repubblika Arġentina dwar il-parteċipazzjoni tar-Repubblika Arġentina fl-operazzjoni militari ta’ l-Unjoni Ewropea ta’ mmaniġġar ta’ kriżijiet fil-Bosnja u Ħerzegovina (Operazzjoni Althea)  

Official Journal L 156 , 18/06/2005 P. 0022 - 0024 Official Journal L 164 , 16/06/2006 P. 0189 - 0192

		FtehimBejn L-Unjoni Ewropea u r-Repubblika Arġentina dwar il-parteċipazzjoni tar-Repubblika Arġentina fl-operazzjoni militari ta’ l-Unjoni Ewropea ta’ mmaniġġar ta’ kriżijiet fil-Bosnja u Ħerzegovina (Operazzjoni Althea)L-UNJONI EWROPEA (UE),min-naħa l-waħda, uR-REPUBBLIKA ARĠENTINAmin-naħa l-oħra,minn issa 'l quddiem imsejħa l-"Partijiet",WARA LI QIESU:- l-adozzjoni mill-Kunsill ta' l-Unjoni Ewropea ta' l-Azzjoni Konġunta 2004/570/PESK tat- 12 ta' Lulju 2004 dwar l-operazzjoni militari ta' l-Unjoni Ewropea fil-Bosnja u Ħerzegovina [1],- l-istedina lir-Repubblika Arġentina biex tipparteċipa fl-operazzjoni mmexxija mill-UE,- it-twettiq b'suċċess tal-proċess ta' Ġenerazzjoni ta' Forza u r-rakkomandazzjoni mill-Kmandant ta' l-Operazzjonijiet ta' l-UE u l-Kumitat Militari ta' l-UE biex jaqblu dwar il-parteċipazzjoni tal-forzi tar-Repubblika ta’ l-Arġentina fl-operazzjoni mmexxija mill-UE,- id-Deċiżjoni tal-Kumitat Politiku u ta' Sigurtà BIH/1/2004 tal- 21 ta' Settembru 2004 [2] dwar l-aċċettazzjoni tal-kontribut tar-Repubblika Arġentina fl-operazzjoni militari ta' l-UE fil-Bosnja u Ħerzegovina,- id-Deċiżjoni tal-Kumitat Politiku u ta' Sigurtà BIH/3/2004 tad- 29 ta' Settembru 2004 dwar l-istabbiliment tal-Kumitat ta' Kontributuri għall-operazzjoni militari ta' l-UE fil-Bosnja u Ħerzegovina [3],FTIEHMU KIF ĠEJ:Artikolu 1Parteċipazzjoni fl-operazzjoni1. Ir-Repubblika Arġentina għandha tassoċja ruħha ma' l-Azzjoni Konġunta 2004/570/PESK tat- 12 ta' Lulju 2004 dwar l-operazzjoni militari ta' l-Unjoni Ewropea fil-Bosnja u Ħerzegovina u ma' kwalunkwe Azzjoni Konġunta jew Deċiżjoni li biha l-Kunsill ta' l-Unjoni Ewropea jiddeċiedi li jestendi l-operazzjoni militari ta’ l-UE ta’ mmaniġġar ta’ kriżijiet, skond id-dispożizzjonijiet ta' dan il-Ftehim u kwalunkwe arranġament implimentattiv meħtieġ.2. Il-kontribut tar-Repubblika Arġentina fl-operazzjoni militari ta’ l-UE ta’ mmaniġġar ta’ kriżijiet hu bla ħsara għall-awtonomija fit-teħid ta’ deċiżjonijiet ta’ l-Unjoni Ewropea.3. Ir-Repubblika Arġentina għandha tiżgura li l-forzi u l-persunal tagħha li jipparteċipaw fl-operazzjoni militari ta’ l-UE ta’ mmaniġġar ta’ kriżijiet jidħlu għall-missjoni tagħhom f’konformità ma'- l-Azzjoni Konġunta 2004/570/PESK u l-emendi sussegwenti possibbli;- il-Pjan ta' Operazzjoni;- il-miżuri implimentattivi.4. Il-forzi u l-persunal issekondati għall-operazzjoni mir-Repubblika Arġentina għandhom iwettqu d-dmirijiet tagħhom u jikkomportaw ruħhom biss skond l-interess ta' l-operazzjoni militari ta’ l-UE ta’ mmaniġġar ta’ kriżijiet.5. Ir-Repubblika Arġentina għandha tinforma lill-Kmandant ta' l-Operazzjoni ta' l-UE fi żmien debitu dwar kwalunkwe bidla fil-parteċipazzjoni tagħha fl-operazzjoni.Artikolu 2Status tal-forzi1. L-istatus tal-forzi u tal-persunal ikkontribwiti mir-Repubblika Arġentina għall-operazzjoni militari ta’ l-UE ta’ mmaniġġar ta’ kriżijiet għandu jkun irregolat mid-dispożizzjonijiet dwar l-istatus tal-forzi, jekk disponibbli, miftiehma bejn l-Unjoni Ewropea u l-pajjiż ospitanti.2. L-istatus tal-forzi u tal-persunal ikkontribwiti lill-kwartieri ġenerali jew lill-elementi ta' kmand li jinsabu barra mill-Bosnja u Ħerzegovina, għandu jkun irregolat minn arranġamenti bejn il-kwartieri ġenerali u l-elementi ta' kmand ikkonċernati u r-Repubblika Arġentina.3. Bla ħsara għad-diżpożizzjonijiet dwar l-istatus tal-forzi msemmija fil-paragrafu 1, ir-Repubblika Arġentina għandha teżerċita ġurisdizzjoni fuq il-forzi u l-persunal tagħha li jkunu qed jipparteċipaw fl-operazzjoni militari ta’ l-UE ta’ mmaniġġar ta’ kriżijiet.4. Ir-Repubblika Arġentina għandha tkun responsabbli li twieġeb għal kwalunkwe pretensjoni marbuta mal-parteċipazzjoni fl-operazzjoni militari ta’ l-UE ta’ mmaniġġar ta’ kriżijiet, minn jew dwar kwalunkwe parti mill-forzi u l-persunal tagħha. Ir-Repubblika Arġentina għandha tkun responsabbli li tressaq kwalunkwe azzjoni, b'mod partikolari legali jew dixxiplinarja, kontra kwalunkwe parti mill-forzi u l-persunal tagħha, skond il-liġijiet u r-regolamenti tagħha.5. Ir-Repubblika Arġentina timpenja ruħha li tagħmel dikjarazzjoni fir-rigward tar-rinunzja ta' pretensjonijiet kontra kwalunkwe Stat parteċipanti fl-operazzjoni militari ta’ l-UE ta’ mmaniġġar ta’ kriżijiet, u li tagħmel dan meta tkun qed tiffirma dan il-Ftehim.6. L-Unjoni Ewropea timpenja ruħha li tiżgura li l-Istati Membri jagħmlu dikjarazzjoni fir-rigward tar-rinunzja ta' pretensjonijiet, għall-parteċipazzjoni tar-Repubblika Arġentina fl-operazzjoni militari ta’ l-UE ta’ mmaniġġar ta’ kriżijiet, u li jagħmlu dan meta jkunu qed jiffirmaw dan il-Ftehim.Artikolu 3Informazzjoni klassifikata1. Ir-Repubblika Arġentina għandha tieħu miżuri xierqa biex tiżgura li l-informazzjoni klassifikata ta' l-UE tkun protetta skond ir-regolamenti ta' sigurtà tal-Kunsill ta' l-Unjoni Ewropea, li jinsabu fid-Deċiżjoni tal-Kunsill 2001/264/KE tad- 19 ta' Marzu 2001 [4], u skond gwida oħra maħruġa minn awtoritajiet kompetenti, inkluż il-Kmandant ta' l-Operazzjoni ta' l-UE.2. Fejn l-UE u r-Repubblika Arġentina jkunu kkonkludew ftehim dwar proċeduri ta' sigurtà għall-iskambju ta' informazzjoni klassifikata, id-diżpożizzjonijiet ta' tali ftehim għandhom japplikaw fil-kuntest ta' l-operazzjoni militari ta’ l-UE ta’ mmaniġġar ta’ kriżijiet.Artikolu 4Linja ta' kmand1. Il-forzi u l-persunal kollha li jipparteċipaw fl-operazzjoni militari ta’ l-UE ta’ mmaniġġar ta’ kriżijiet għandhom jibqgħu taħt il-kmand sħiħ ta' l-awtoritajiet nazzjonali tagħhom.2. L-awtoritajiet nazzjonali għandhom jittrasferixxu l-kmand Operattiv u Tattiku u/jew il-kontroll tal-forzi u l-persunal tagħhom lill-Kmandant ta' l-Operazzjoni ta' l-UE. Il-Kmandant ta' l-Operazzjoni ta' l-UE huwa intitolat li jiddelega l-awtorità tiegħu.3. Ir-Repubblika Arġentina għandu jkollha l-istess drittijiet u obbligi f'termini tat-tmexxija ta' kuljum ta' l-operazzjoni daqs Stati Membri parteċipanti ta' l-Unjoni Ewropea.4. Il-Kmandant ta' l-Operazzjoni ta' l-UE jista', wara konsultazzjonijiet mar-Repubblika Arġentina, fi kwalunkwe ħin jitlob l-irtirar tal-kontribut tar-Repubblika Arġentina.5. Rappreżentant Militari Superjuri (SMR) għandu jinħatar mir-Repubblika Arġentina biex jirrappreżenta l-kontinġent nazzjonali tiegħu fl-operazzjoni militari ta’ l-UE ta’ mmaniġġar ta’ kriżijiet. L-SMR għandu jikkonsulta mal-Kmandant tal-Forza ta' l-UE dwar il-materji kollha li jaffettwaw l-operazzjoni u għandu jkun responsabbli għad-dixxiplina ta' kuljum tal-kontinġent.Artikolu 5Aspetti finanzjarji1. Ir-Repubblika Arġentina għandha tassumi l-ispejjeż kollha assoċjati mal-parteċipazzjoni tagħha fl-operazzjoni sakemm l-ispejjeż m'humiex soġġetti għal finanzjament komuni kif previst fl-istrumenti legali msemmija fl-Artikolu 1 (1) ta' dan il-Ftehim, kif ukoll fid-Deċiżjoni tal-Kunsill 2004/197/PESK tat- 23 ta' Frar 2004 li tistabbilixxi mekkaniżmu għall-amministrazzjoni tal-finanzjament ta' l-ispejjeż komuni ta' operazzjonijiet ta' l-UE li jkollhom implikazzjonijiet militari jew ta' difiża [5].2. F'każ ta' mewt, korriment, telf jew dannu lil persuni fiżiċi jew ġuridiċi mill-Istat(i) fejn titwettaq l-operazzjoni, ir-Repubblika Arġentina għandha, meta r-responsabbiltà tagħha tkun ġiet stabbilita, tħallas kumpens skond il-kondizzjonijiet previsti fid-diżpożizzjonijiet dwar l-istatus tal-forzi, jekk diżponibbli, kif imsemmi fl-Artikolu 2 (1) ta' dan il-Ftehim.Artikolu 6Arranġamenti biex jiġi implimentat il-FtehimKwalunkwe arranġament tekniku u amministrattiv meħtieġ waqt l-implimentazzjoni ta' dan il-Ftehim għandu jiġi konkluż bejn is-Segretarju Ġenerali tal-Kunsill ta' l-Unjoni Ewropea/Rappreżentant Għoli għall-Politika Estera u ta' Sigurtà Komuni u l-awtoritajiet xierqa tar-Repubblika Arġentina.Artikolu 7Non-konformitàJekk waħda mill-Partijiet tonqos milli tikkonforma ma' l-obbligi tagħha stabbiliti fl-Artikoli preċedenti, il-Parti l-oħra għandu jkollha d-dritt li ttemm dan il-Ftehim billi tagħti avviż ta' xahar.Artikolu 8Riżoluzzjoni ta' tilwimTilwim li għandu x'jaqsam ma' l-interpretazzjoni jew l-applikazzjoni ta' dan il-Ftehim għandu jiġi solvut b'mezzi diplomatiċi bejn il-Partijiet.Artikolu 9Dħul fis-seħħ1. Dan il-Ftehim għandu jidħol fis-seħħ fid-data tal-firma.2. Dan il-Ftehim għandu jibqa' fis-seħħ sakemm idum il-kontribut tar-Repubblika Arġentina għall-operazzjoni.+++++ TIFF ++++++++++ TIFF +++++Magħmul fi , bil-lingwa Ingliża f'erba' kopji.Għall-Unjoni Ewropea+++++ TIFF +++++Għar-Repubblika Arġentina+++++ TIFF +++++[1] ĠU L 252, 28.7.2004, p. 10.[2] ĠU L 324, 27.10.2004, p. 20.[3] ĠU L 325, 28.10.2004, p. 64. Deċiżjoni kif emendata bid-Deċiżjoni BiH/5/2004 (ĠU L 357, 2.12.2004, p. 39).[4] ĠU L 101, 11.4.2001, p. 1. Deċiżjoni kif emendata l-aħħar bid-Deċżjoni 2004/194/KE (ĠU L 63, 28.2.2004, p. 48).[5] ĠU L 63, 28.2.2004, p. 68.--------------------------------------------------